فرانکفورتر آلگماینه قزئتینده چیخان مقاله‌سینده اولاف شولتز یازیب: "حقیقت بودور کی، امپریالیزم آوروپایا قاییتدی.
بیر چوخ اؤلکه سیخ اقتصادی علاقه‌لرین و قارشی‌لیق‌لی آسیلیلیغین عینی زاماندا ثابت‌لیگی و تهلوکه‌سیزلیگی تامین ائدجگینه اومید بسلییردی. روسیا پرزیدنتی ولادیمیر پوتین‌ین 24 فوریه‌دن بری اوکراینایا قارشی آپاردیغی محاربه بو اومیدی گؤزه چارپان شکیلده داغیتدی.
روسیا راکت‌لری تکجه اوکراینانی یوخ، هم ده آوروپا و اولوسلار آراسی باریش نیظامینی محو ائتدی.
پوتین گاز نقلینی دایان‌دیرا‌راق انرژینی سلاح کیمی ایستیفاده ائدیر. روسیا سسری-نین سویوق محاربه دؤورونده (1947-1991) بئله بونو ائتمه‌میشدی.
آلمانیا اوردوسو و سیویل ساوونما آلت یاپی لارینین وضعیتی ایله روس انرژی سینه اولان حدیندن آرتیق آسیلیلیغا ایشاره ائدن آلمانیانین باش ناظبری بوتون بون‌لارین سویوق محاربه‌نین بیتمه‌سیندن سونرا ساختا تهلوکه‌سیزلیک حیسی اولدوغونو گؤستردیگینی بیلدیریب.
سون ایللرده آوروپا بیرلیگی‌نین ژئوسیاسی آکتور اولماسی ایله باغلی تئز-تئز و حاق‌لی چاغیریش‌لار ائدیلدیگینی ایفاده ائدن شولتز، آوروپا بیرلیگی-نین قطعیت ایله پوتین‌ین نئو امپریالیزمی‌‌نین باشاریلی اولمایاجاغینی بیان ائتدیگینی بیلدیریب.
آوروپا بیرلیگی امپریالیزمین و دیکتاتولوغون یاشایان آنتی‌تئزی‌دیر. عضو دؤولت‌لر آراسینداکی فیکیر آیری‌لیق‌لاری بیزی ضعیفله‌دیر. بیرلیگیمیزی قوروما‌لی و درینلشدیرمه لییک.
رقیب بؤیوک قوه‌لرین اولدوغو بو دونیادا سسیمیزی دویورماق ایستییریکسه، خاریجی سیاستده میللی وتولارا دؤزه بیلمریک.
ولادیمیر پوتین‌ین اوکراینا و دوغو آوروپانین دیگر اؤلکه‌لری ایله موناسیبت‌لری یئنی سومورگه کاراکتئر داشیییر. روسیا باشچی‌سی آچیق شکیلده سووئت بیرلیگی و یا چار امپریاسی مدلینه اساس‌لانان یئنی بیر ایمپریا آرزوسوندا‌دیر."
